b'\n_START_ARTICLE_\nEddie Gerard\n_START_SECTION_\nKariera\n_START_PARAGRAPH_\nGerard je v svoji igralski karieri osvojil 4 Stanleyjeve pokale, od tega tri kot \xc4\x8dlan mo\xc5\xa1tva Ottawa Hockey Club in enega kot \xc4\x8dlan mo\xc5\xa1tva Toronto St. Patricks. Gerarda so posodili v Toronto za Finale Stanleyjevega pokala 1922, potem ko je direktor mo\xc5\xa1tva Vancouver Millionaires Lester Patrick dovolil, da si Toronto izbere katerega koli branilca iz lige NHL kot zamenjavo za po\xc5\xa1kodovanega igralca. Toronto je tekmo in serijo dobil. Eddie Gerard je bil kapetan mo\xc5\xa1tva Ottawa Hockey Club od 1919 do 1923, leta 1945 je bil sprejet v Hokejski hram slavnih lige NHL._NEWLINE_Gerard je med igranjem treniral Ottawo eno sezono (1917/18). Po igralski upokojitvi je bil direktor-trener mo\xc5\xa1tva Montreal Maroons od sezone 1924/25 do 1928/29. V sezoni 1925/26 je \xc5\xa1e peti\xc4\x8d osvojil Stanleyjev pokal. Potem ko so mu Maroonsi oditi, je za sezoni 1930/31 in 1931/32 postal trener mo\xc5\xa1tva New York Americans. Jeseni 1932 se je vrnil v Montreal Maroons \xc5\xa1e za dve sezoni ter zopet opravljal tako funkcijo direktorja kot trenerja. Za kratek \xc4\x8das je treniral tudi mo\xc5\xa1tvo St. Louis Eagles, v sezoni 1934/35 jih je vodil le na 13 tekmah. Sezona 1934/35 je postala njegova zadnja sezona kot trener kakega NHL mo\xc5\xa1tva._NEWLINE_Gerard je bil zelo u\xc4\x8dinkovit in \xc5\xa1porten hokejist z odli\xc4\x8dnimi drsalnimi sposobnostmi in spreten v igri s plo\xc5\xa1\xc4\x8dkom. Predvsem zaradi njegovih voditeljskih sposobnosti ni \xc4\x8dudno, da je bil skoraj 5 let kapetan mo\xc5\xa1tva Ottawa Hockey Club.'